Ծրագրի եզրափակիչ խօսքը պատկանում էր Իրանի Իսլ. Հանրապետութիւնում ՀՀ արտակարգ ու լիազօր դեսպան՝ Արտաշէս Թումանեանին: Նա ողջունեց հեղինակին «Ակներ ակներեւ» ժողովածուի լոյս ընծայման առթիւ եւ ասաց՝ թէեւ ինքը դեռ առիթ չի ունեցել այն ընթերցելու, սակայն ծանօթ լինելով բանաստեղծի գրչին, գրքի յաջող լինելու մասին կասկած չի կարող ունենալ: Դեսպանը շնորհակալութիւն յայտնեց բոլոր նրանց, որոնց աջակցութեամբ ու մասնակցութեամբ յաջողութեամբ իրագործւեց օրւայ միջոցառումը: Ծրագրի աւարտին տեղի ունեցաւ համեստ հիւրընկալութիւն, նաեւ հեղինակի կողմից գրքի ստորագրում ու նւիրում: